CELEX: 32011R1202
Language: sl
Date: 2011-11-18 00:00:00
Title: Izvedbena uredba Komisije (EU) št. 1202/2011 z dne 18. novembra 2011 o uvrstitvi določenega blaga v kombinirano nomenklaturo

23.11.2011   
            
            
               SL
            
            
               Uradni list Evropske unije
            
            
               L 305/10
            
         IZVEDBENA UREDBA KOMISIJE (EU) št. 1202/2011
   z dne 18. novembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 18. novembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka TARIC)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prikazovalna plošča s tekočimi kristali (LCD), (t. i. „LCD-modul“), z diagonalo približno 66 cm (26 inčev), sestavljena iz plasti tekočih kristalov z aktivno matrico med dvema steklenima ploščama in konektorji.
                  Med prvo stekleno ploščo in plastjo tekočih kristalov je matrica s tankoplastnimi tranzistorji (TFT), ki skrbi za ustrezno napetost slikovnih pik.
                  Med plastjo tekočih kristalov in drugo stekleno ploščo je filter RGB, ki nadzira barve prikazane slike.
                  Na ploščo je pritrjenih več konektorjev v obliki trakov. Vsak konektor sestavljajo miniaturna integrirana vezja (t. i. „integrirano vezje izvornega gonilnika“) na fleksibilnih tiskanih vezjih. „Integrirana vezja izvornega gonilnika“ omogočajo prehod električne energije in nadzornih signalov, kot tudi spreminjajo in prenašajo podatke iz tiskanega vezja (povezanih po uvozu) na posamezno slikovno točko aktivne matrice s tekočimi kristali.
                  Modul se uporablja pri izdelavi monitorjev ali televizijskih sprejemnikov iz tarifne številke 8528.
               
               
                  8529909244
               
               
                  Uvrstitev je določena s splošnima praviloma 1 in 6 za razlago kombinirane nomenklature, z opombo 2(b) k oddelku XVI ter besedilom oznak KN 8529, 8529 90 in 8529 90 92 ter oznake TARIC 8529909244.
                  Uvrstitev pod tarifno številko 9013 kot naprava z aktivno matrico s tekočimi kristali (sklopi s tekočimi kristali) je izključena (glej tudi pojasnjevalne opombe HS za tarifno številko 9013(1)), saj je LCD-modul opremljen z „integriranim vezjem izvornega gonilnika“, ki ni samo električna povezava (npr. za napajanje z elektriko).
                  Modul ima TFT plasti tekočih kristalov med dvema steklenima ploščama in je opremljen s krmilno elektroniko za nastavljanje slikovnih točk, ki se uporabljajo pri izdelavi monitorjev ali televizijskih sprejemnikov iz tarifne številke 8528, zato se upošteva kot del, ki se uporablja samo ali predvsem z napravami pod tarifno številko 8528 pod oznako KN 8529 90 92.
                  Izdelek se zato uvrsti pod oznako TARIC 8529909244 kot LCD-modul, sestavljen izključno iz enega ali več steklenih ali plastičnih TFT celic, brez naprave, ki omogoča ukaze z dotikom zaslona, z enoto za osvetlitev ozadja ali brez, z inverterjem ali brez, z enim ali več tiskanimi vezji s krmilno elektroniko, ki služi samo za naslavljanje točk.